钦定古今图书集成/明伦汇编/氏族典/第187卷 > 萧视素
## 钦定古今图书集成/明伦汇编/氏族典/第187卷 > 萧视素

按《梁书萧视素传》：“视素，兰陵人也。早孤贫，为叔父惠
休所收恤。起家为齐司徒法曹行参军，迁著作佐郎、
太子舍人、尚书三公郎。永元末，为太子洗马。梁台建，
高祖引为中尉骠骑记室参军。天监初，为临川王友，
复为太子中舍人，丹阳尹丞。初拜，高祖赐钱八万，视
素一朝散之亲友。又迁司徒左西属，南徐州治中。性”
静退，少嗜欲，好学，能清言，荣利不关于口，喜怒不形
于色。居职任情，通率不自矜高。征为中书侍郎，辞不
就。因还山宅，独居屏事。无子，八年卒。亲故迹其事行，
谥曰“贞文先生。”